SET ปิดเช้าวูบ 11 จุด วิตกงบบจ.ต่ำคาด-“โควิด-19” ฉุดเศรษฐกิจโลก
SET ปิดเช้าวูบ 11 จุด วิตกงบบจ.ต่ำคาด-"โควิด-19" ฉุดเศรษฐกิจโลก โดยดัชนีช่วงเช้าปิดที่ระดับ 1,516.73 จุด ลดลง 10.52 จุด หรือ 0.69% มูลค่าการซื้อขาย 2.47 หมื่นล้านบาท
18 ก.พ. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,516.73 จุด ลดลง 10.52 จุด หรือ 0.69% มูลค่าการซื้อขาย 2.47 หมื่นล้านบาท
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชีย จากความกังวลภาพรวมเศรษฐกิจโลกชะลอตัวรับผลกระทบการแพร่ระบาดไวรัสโควิด-19
อีกทั้งตัวเลขอัตราการขยายตัวทางเศรษฐกิจ (GDP) ของไทยงวดไตรมาส 4/62 ออกมาต่ำกว่าคาด และสภาพัฒนาการเศรษฐกิจและสังคมแห่งชาติ (สภาพัฒน์) ยังปรับลดประมาณการ GDP ปีนี้ลงมาเหลือแค่ 1.5-2.5% ทั้งยังมีอีกหลายปัจจัยลบเข้ามาทั้งงบประมาณ ปี 63 ล่าช้าและภัยแล้ง เป็นต้น
ขณะนี้ตลาดฯ ให้น้ำหนักกับความคาดหวังว่าภาครัฐจะมีมาตรการกระตุ้นเศรษฐกิจออกมา ขณะเดียวกันก็ไม่มีปัจจัยใหม่เข้ามาหนุนด้วย ให้ติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะเงียบเหงา โดยมีแนวรับ 1,510-1,500 จุด ส่วนแนวต้าน 1,525 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM        มูลค่าการซื้อขาย 2,831.26 ล้านบาท  ปิดที่   28.50 บาท เพิ่มขึ้น 0.75 บาท
AOT        มูลค่าการซื้อขาย 1,527.34 ล้านบาท  ปิดที่   69.75 บาท ลดลง  0.25 บาท
PTTGC      มูลค่าการซื้อขาย 1,172.23 ล้านบาท  ปิดที่   49.75 บาท ลดลง  2.75 บาท
KBANK      มูลค่าการซื้อขาย   665.37 ล้านบาท  ปิดที่  142.00 บาท ลดลง  2.00 บาท
SCB        มูลค่าการซื้อขาย   663.13 ล้านบาท  ปิดที่   99.00 บาท ลดลง  1.00 บาท